DĖL UAB ,,ŠILALĖS AUTOBUSŲ PARKAS“ VIETINIO REGULIARAUS SUSISIEKIMO AUTOBUSŲ MARŠRUTŲ SUSTABDYMO IR PAKEITIMO

2021 m. balandžio 22 d. Nr. DĮV-718

Šilalė

Vadovaudamasis Lietuvos Respublikos vietos savivaldos įstatymo 6 straipsnio 33 punktu, 29 straipsnio 8 dalies 2 punktu, Lietuvos Respublikos kelių transporto kodekso 4 straipsnio 3 dalimi, Leidimų vežti keleivius reguliaraus susisiekimo kelių transporto maršrutais išdavimo taisyklėmis, patvirtintomis Lietuvos Respublikos susisiekimo ministro 2006 m. vasario 14 d. įsakymu Nr. 3-62 ,,Dėl Leidimų vežti keleivius reguliaraus susisiekimo kelių transporto maršrutais išdavimo taisyklių patvirtinimo“, Šilalės rajono savivaldybės tarybos 2009 m. gruodžio 10 d. sprendimo Nr. T1-380 ,,Dėl visuomenės aptarnavimo sutarties galiojimo termino pratęsimo“ 3 ir 4 punktais, Šilalės rajono savivaldybės tarybos 2021 m. birželio 10 d. sprendimu Nr. T1-158 „Dėl pavedimo Osvaldui Šarmavičiui eiti Šilalės rajono savivaldybės administracijos direktoriaus pareigas“, atsižvelgdamas į Šilalės rajono keleivinio transporto ir moksleivių pavėžėjimo organizavimo komisijos, sudarytos Šilalės rajono savivaldybės tarybos 2007 m. gruodžio 20 d. sprendimu Nr. T1-317 ,,Dėl Šilalės rajono keleivinio transporto ir moksleivių pavėžėjimo organizavimo komisijos sudarymo ir nuostatų tvirtinimo“, 2021 m. birželio 21 d. posėdžio protokolą Nr. 5:

1. S u s t a d a u nuo 2021 m. birželio 25 d. iki 2021 m. rugpjūčio 31 d. UAB ,,Šilalės autobusų parkas“ vietinio (priemiestinio) reguliaraus susisiekimo autobusų maršrutus:

1.1. Šilalė–Bijotai–Kaltinėnai–Šilalė (išvykimo laikas 6.05 val., leidimo Nr. 314, darbo dienomis);

1.2. Šilalė–Teneniai–Žvingiai–Šilalė (išvykimo laikas 6.30 val., leidimo Nr. 252, darbo dienomis);

1.3. Šilalė–Košiai–Šilalė (išvykimo laikas 14.30 val. leidimo Nr. 246, darbo dienomis).

2. P a k e i č i u nuo 2021 m. birželio 25 d. iki 2021 m. rugpjūčio 31 d. UAB ,,Šilalės autobusų parkas“ vietinio (priemiestinio) reguliaraus susisiekimo autobusų maršrutus (važiuojant kiekvieną savaitės trečiadienį):

2.1. Bijotai–Košiai–Šilalė (išvykimo laikas 7.00 val. leidimo Nr. 269, darbo dienomis), pratęstį maršrutą į Varsėdžių k., bei pakeisti išvykimo laiką į 8.00 val.;

2.2. Šilalė–Košiai II–Bijotai (išvykimo laikas 16.05 val. leidimo Nr. 200, mokyklų darbo dienomis), pratęsti maršrutą į Varsėdžių k., bei pakeisti išvykimo laiką į 12.00 val.;

2.3. Šilalė–Bartašiškė–Šilalė (išvykimo laikas 13.30 val. leidimo Nr. 316, mokyklų darbo dienomis), maršruto trasą pradėti iš Smalkviečių k., važiuojant į Beržės k., bei pakeisti išvykimo laiką į 8.00 val.;

2.4. Šilalė–Kaltinėnai–Šilalė (išvykimo laikas 15.30 val. leidimo Nr. 316, darbo dienomis), maršruto trasą pratęstį iki Beržės k., ir baigti Smalkviečių k., bei pakeisti išvykimo laiką į 12.00 val.;

2.5. Didkiemis–Laumenai–Didkiemis–Šilalė (išvykimo laikas 7.00 val., leidimo Nr. 123, darbo dienomis), trumpinti maršruto trasą nevažiuojant į Laumenų k., bei pakeisti išvykimo laiką į 8.00 val.;

2.6. Šilalė–Laumenai–Didkiemis (išvykimo laikas 15.20 val., leidimo Nr. 4, darbo dienomis), trumpinti maršruto trasa nevažiuojant į Laumenų k., bei pakeisti išvykimo laiką į 12.00 val.;

2.7. Žadeikiai–Kuodaičiai–Šilalė (išvykimo laikas 7.00 val., leidimo Nr. 17, mokyklų darbo dienomis), trumpinti maršruto trasą nevažiuojant į Kuodaičių k., bei pakeisti išvykimo laiką į 8.00 val.;

2.8. Šilalė–Nevočiai–Kuodaičiai–Žadeikiai (išvykimo laikas 14.30 val., leidimo Nr. 173, mokyklų darbo dienomis), trumpinti maršruto trasą nevažiuojant į Kuodaičių k., bei pakeisti išvykimo laiką į 12.00 val.;

2.9. Gulbės–Laukuva–Šilalė (išvykimo laikas 7.10 val., leidimo Nr. 254, mokyklų darbo dienomis), pakeisti išvykimo laiką į 8.00 val.;

2.10. Šilalė–Laukuva–Gulbės (išvykimo laikas 17.15 val., leidimo Nr. 122, darbo dienomis), pakeisti išvykimo laiką į 12.00 val.;

2.11. Šilalė–Pajūris–Šilalė (išvykimo laikas 12.45 val., leidimo Nr. 146, darbo dienomis), pakeisti išvykimo laiką į 7.30 val.;

2.12. Šilalė–Pajūris–Šilalė (išvykimo laikas 17.15 val., leidimo Nr. 147, darbo dienomis), pakeisti išvykimo laiką į 12.00 val;

2.13. Žadeikiai–Prapymas–Kalnyčiai–Kvėdarna–Žadeikiai (išvykimo laikas 7.20 val., leidimo Nr. 214, mokyklų darbo dienomis), maršruto trasą pradėti iš Pajūralio k., važiuojant pro Lembo k. į Šilalę, bei pakeisti išvykimo laiką į 8.00 val.;

2.14. Žadeikiai–Kvėdarna–Kalnyčiai–Prapymas-Žadeikiai (išvykimo laikas 14.50 val., leidimo Nr. 98, mokyklų darbo dienomis), važiuojant iš Šilalės į Lembo k., ir maršrutą baigti Pajūralio k., bei pakeisti išvykimo laiką į 12.00 val.

3. Į g a l i o j u UAB ,,Šilalės autobusų parkas“ direktorių tvirtinti pakeistų maršrutų tvarkaraščius ir į p a r e i g o j u apie maršrutų pakeitimus paskelbti informaciją teisės aktų nustatyta tvarka.

4. P a v e d u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt).

Šis įsakymas gali būti skundžiamas Lietuvos Respublikos administracinių bylų teisenos

įstatymo nustatyta tvarka Lietuvos administracinių ginčų komisijos Klaipėdos apygardos skyriui

(H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo dienos.

Administracijos direktoriaus pavaduotojas,

einantis direktoriaus pareigas Osvaldas Šarmavičius